**ሓቅነትና ከም ጸሓይ ደሚቑ**

ሓቅነትና ደሚቑ ከም ጸሓይ ቀትሪ፡ ሳላ ዝጸናዕና ኣብ ሰማእታት ሕድሪ፡ ሓሳዊ ተጋሂዱ ከምዘይብሉ ዕምሪ።

ኩሉ ኣኽቲሙ ግዚኡ ሓሊፉ፡ ሓተፍተፍ ዝብል ዝነበረ ኣፉ ተዓቢሱ፡ መስሓቕ ሸራፋት ኮይኑ ተሪፉ።

ቃልስና ኣይነበረን ንቐልዓለም፡ ኩሉ ስኑድዩ ብወርቃዊ ቀለም፡ ንዉሉድ ዎሎዶ ዝነብር ዘልኣለም።

ዓለም ሽሉ ዘይብላ ንሕስያ፡ ምስ በደልቲ ኮይና ከንደይ ኣሻርያ፡ ሎሚ ግን ደኒና ዝረኣየት ርእያ።

ግዜ ገጹ መሊሱ ክምስክር ሓቂ፡ ኲናት ትርፊ ከምዘይብሉ እንትርፎ ጸይቂ፡ ብሰላም ንምንባር ይሓይሽ ዕርቂ።

እታ ተላኽዕ ዝነበረት ብሓሶት ዳንከራ፡ ወያነ ዝብሉዋ ናይ ህዝባ መንሹራ፡ እንሆ ሎሚ ብኹሉ ተሳዒራ።

ተንኮል ንኣላሚኣ ከምዝተባህለ ቀደም፡ እንሆ ንርእዮ ኣብ ጃንዳ ክድገም፡ ረሲዓቶ ኔራ ውዒሉ ሓዲሩ ከምዝመጻ ጸገም።

ቅንዕናና ግዜ መስኪሩዎ ባዕሉ፡ ጸላኣትና ፍጹም ዘይብሉሉ ኣሉ፡ ሓፋሽ እንሆ ሃገሩ ከልምዕ ተላዒሉ።

ኤርትራዊ ግርህንኡ ዝበደሎ፡ ምእንቲ ሰላም ክብል ጌሩ ዝከኣሎ፡ ካብ ሕጂ ንድሕሪት የሎን ዘታልሎ።

ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር ሚያዝያ 3,2018